[{"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000038", "text": "Bae agored, yn wynebu'r gorllewin yw Aberllydan, gyda thraeth Baner Las mawr tywodlyd. Mae'n lle gwych ar gyfer nofio, gemau traeth, pyllau creigiog ac amrywiaeth o chwaraeon dw\u0302r."}, {"text_idx": "#000039", "text": "Bu hwn yn un o fannau hamddena mwyaf poblogaidd Sir Benfro ers tua 1800 pan fyddai peiriannau nofio i\u2019w gweld ar y traeth. Roedd glo\u2019n cael ei gloddio o\u2019r clogwyni i\u2019 gogledd."}, {"text_idx": "#000040", "text": "Heddiw mae\u2019n dal i fod yn boblogaidd ar gyfer nofio, ac mae hwylfyrddwyr a brigdonwyr hefyd yn dod yma pan fydd yr amgylchiadau\u2019n addas. Ffurfiwyd y clogwyni tua 300 miliwn o flynyddoedd yn o\u0302l yn ystod y cyfnod Carbonifferaidd, ac mae\u2019 rhain yn denu daearegwyr o bob rhan o Brydain."}, {"text_idx": "#000041", "text": "Yr ochr draw i\u2019r pentir i\u2019r gogledd ceir nifer o staciau, gan gynnwys Drws Den sydd a\u0302 dau fwa drwy ei seiliau. Gerllaw gwelir craig enfawr sy\u2019n ymdebygu i forfil a elwir y Garreg Lefn, rhan o blyg i fyny yn y Mesurau Glo. Ond dylech dalu sylw gofalus i amseroedd y llanw os ydych chi am fynd i weld y nodweddion hyn \u2013 mae\u2019n hawdd iawn cael mynd yn sownd yno."}, {"text_idx": "#000043", "text": "Ceir toiledau gan gynnwys cyfleusterau i\u2019r anabl a chyfleusterau newid cewynnau yn y maes parcio tua phen de\u2019r traeth. Mae cyfleusterau i\u2019r anabl yn y toiledau yn y maes parcio tua phen gogledd y traeth ond does dim cyfleusterau newid cewynnau. Ewch i wefan Cyngor Sir Penfro i weld dyddiadau/amserau agor toiledau."}, {"text_idx": "#000044", "text": "Mae ffo\u0302n, llogi offer traeth/brigdonni, caffis, hostel ieuenctid, tafarnau a thai bwyta i gyd i\u2019w canfod ar lan y mo\u0302r. Mae digon o wely a brecwast, gwersylla a charafanio yn yr ardal."}, {"text_idx": "#000046", "text": "Mae cyfyngiadau tymhorol ar gw\u0302n ar ochr ogleddol y traeth rhwng 1 Mai a 30 Medi. Ewch i wefan Croeso Sir Benfro i weld y mapiau cyfyngiadau cw\u0302n diweddaraf. Mae\u2019n gyfrifoldeb ar berchnogion i lanhau ar o\u0302l eu cw\u0302n ar y safle cyfan hwn."}, {"text_idx": "#000047", "text": "Mynediad mwyaf hwylus i\u2019r traeth o\u2019r ochr ddeheuol. Llithrffordd goncrit fwyaf deheuol: 1:12 i 1:7 am 29 metr, ar ei fwyaf serth ar y gwaelod. Graddiannau croes i\u2019r ochrau felly arhoswch yng nghanol y llithrffordd."}, {"text_idx": "#000048", "text": "Maes parcio gyferbyn, gyda thoiledau, siop/swyddfa bost a ffo\u0302n gerllaw. Ramp goncrit ychydig i\u2019r gogledd o\u2019r llithrffordd: 1:12 i 1:6 am 19 metr, ar ei fwyaf serth ar y gwaelod."}, {"text_idx": "#000052", "text": "Gallwch gyrraedd Aberllydan a\u0302 char, ar y B4341 o Hwlffordd, neu ar hyd ffordd gul yr arfordir sy\u2019n rhedeg o Little Haven i Neigwl. Rhennir y parcio rhwng dau faes parcio (taliadau tymhorol yn berthnasol)."}, {"text_idx": "#000053", "text": "Mae yna Achubwyr Bywyd tymhorol ar y traeth hwn. Ewch i wefan yr RNLI i gael gwybodaeth am ddyddiadau/amserau diweddaraf.\nFel arfer, mae\u2019n fwy diogel ymdrochi pan fydd y llanw\u2019n uchel, ond os oes baner goch yn chwifio mae\u2019n beryglus i ymdrochi.\nMae\u2019r RNLI yn argymell, ble\u2019n bosib, eich bod yn nofio mewn traeth ble mae yna achubwyr bywyd.\nDdarllen yr arwyddion diogelwch ac ufuddhau. Fel arfer, maen nhw wrth fynedfa\u2019r traeth. Fe fyddan nhw\u2019n eich helpu i osgoi unrhyw beryglon posib ar y traeth ac adnabod yr ardaloedd mwyaf diogel i nofio ynddynt\nPeidiwch a\u0302 nofio ar eich pen eich hun. Os ydych chi\u2019n mynd i drafferth, rhowch eich llaw yn yr awyr a gweiddi am help. Os welwch chi rywun mewn trafferth, peidiwch a\u0302 cheisio\u2019u hachub. Ffoniwch 999 a gofynnwch am Wylwyr y Glannau (Coastguard)."}, {"text_idx": "#000056", "text": "Dod o hyd i'r traeth hwn"}, {"text_idx": "#000057", "text": "Teithiau cerdded yn yr ardal hon"}, {"text_idx": "#000058", "text": "Taith Fer. 1.8 miltir (3.0 km) 1 awr bob ffordd."}, {"text_idx": "#000059", "text": "Taith fynediad hwylus: 0.8 milltir (1.3 km)/Taith antur: 2.1 milltir (3.4 km)."}, {"text_idx": "#000062", "text": "Adran 7 (12 milltir/19.3km). I'r Gogledd-orllewin o Niwgwl, mae yna gyfres o fryniau serth iawn gyda hyd at 100 o risiau. Nid oes unrhyw sticlau ar y..."}, {"text_idx": "#000063", "text": "Adran 8 (11 milltir/17.7km). Clogwyni isel hynod o goch. Godiroedd a chopa clogwyni sy'n gyfoeth o flodau gwyllt. Dim sticlau."}]